Vidunderlig udsigt! Vi nød beliggenheden hver eneste dag og eftersom Venedig kan være svær at finde rundt i var det meget praktisk altid at kunne guide sig efter marcuspladsen som ligger meget tæt ved.
Vi var tre gæster, to forældre og et voksent barn. Vores datter sov på sovesofaen som ikke havde en så god madras. Det betød intet for hende men en mere magelig ville måske blive lidt skuffet.
Hotellet hvor nøglen hentes ligger et stenkast fra lejligheden, hvilket er dejligt hvis der er noget som skal vendes. Vi manglede en kost og fejebakke hvilket blev sat i lejligheden samme dag. Vi fik ekstra håndklæder da vi bad om det uden ekstra beregning da vi blev der en lille uge. Stedet kan ikke andet end anbefales!